stanford-oval/wikipedia huggingface dataset:
הפסטיבל הבין-לאומי לסרטי נשים שחורות

| --- | --- |

 סוג:  פסטיבל קולנוע 
 מדינה:  ארצות הברית ארצות הברית
 מועדים
 תאריכי פעילות:  2001–הווה (כ־24 שנים) 
 www.blacklaurelfilms.com
 
הפסטיבל הבין-לאומי לסרטי נשים שחורות (באנגלית: International Black Women's Film Festival; בראשי תיבות: IBWFF) נוצר בשנת 2001 על ידי אדריאן מ. אנדרסון בסן פרנסיסקו, קליפורניה. אנדרסון, כתבת, עיתונאית ופעילה חברתית, ייסדה את הפסטיבל כארגון ללא מטרות רווח למטרות. הפסטיבל התקיים עד שנת 2016, ובשנת 2017, שינה את שמו ומטרתו, והפך לחברת המדיה וההפצה Black Laurel Films, אשר עדיין מקיימת אירוע פסטיבל עם הקרנות ופרסים, אך גם תתחיל להפיץ סרטים ולפתח את השוק עבור סוג הסרטים שהפסטיבל אוצר.
הפסטיבל הראשון התרחש בין ה-8 בנובמבר עד 24 בנובמבר 2002, בסן פרנסיסקו. יחד עם אנדרסון, ארגנה את הפסטיבל רובין בייטס, אשת עסקים ומדיה מקומית. ג'ורג' לוקאס תרם לבכורה הפסטיבל. הסרטים הפותחים של הפסטיבל הראשון היו סרט קצר ברזילאי בשם Gurufim Na Mangueira (הלוויה בבית הספר לסמבה) משנת 2002, שבוים על ידי דנדרה, וסרט תיעודי באורך מלא, Nobody Knows My Name (אף אחד לא יודע את שמי) (1999) של היוצרת רייצ'ל ריימיסט, על נשים שאוהבות היפ הופ.
מטרה

הפסטיבל מציג מדיה של או על נשים שחורות מרחבי העולם, כשהן מיוצגות בתפקידים בלתי-סטראוטיפיים ושאינם פורנוגרפיים. בלאק לורל נלחמת בסטראוטיפים שליליים של נשים שחורות בקולנוע, בטלוויזיה ובתשורת. על פי הצהרת המטרות שלה, בלאק לורל "משתמשת בנרטיב הסינמטי כדי לנרמל את נוכחותן של נשים של צבע כשותפות שוויוניות בסיפור סיפורים חזותיים יצירתיים."
תוכן הפסטיבל

פסטיבל IBWFF הקרין למעלה מ-400 סרטים מחמש יבשות, כולל סרטים מהמדינות הבאות: ארצות הברית, ברזיל, קנדה, צרפת, דרום אפריקה, בריטניה, בורקינה פאסו, הרפובליקה הדומיניקנית, אתיופיה, נמיביה, ניגריה, פוארטו ריקו, טנזניה, טרינידד וטובגו, תוניסיה, וזימבבואה. ב-IBWFF התקבלו סרטים מהז'אנרים הבאים: סרטים קצרים, סרטי תעודה, סרטים עלילתיים, אנימציה, סרטים ניסיוניים. עם השינוי לבלאק לורל, עדיין מתקבלות הצעות לכל סוגי הסרטים, אך פרסים ניתנים רק לסרטים עלילתיים באורך מלא, סרטים עלילתיים קצרים, וסדרות רשת. בלאק לורל שמה לעצמה מטרה להפוך לפסטיבל זכאות-אוסקר.
בין הסרטים באורך מלא שהוקרנו בפסטיבל:

(* מסמנת הקרנת בכורה)
*Calypso Rose: Lioness of the Jungle (Trinidad/France/USA) – Documentary, Feature, dir. Pascale Obolo
*Cruzeiro (Brazil) – Documentary, Feature, dir. Patricia Maresch
*Dreams of a Life (U.K./Ireland) - Feature, dir. Carol Morley
*Duka’s Dilemma (Ethiopia) – Documentary, Feature, dir. Jean Lydall and Kaira Strecker
*Echo at 11 Oak Drive (USA) - Feature, dir. Crystle Waters
*In Search of Consonance (USA) – Comedy, Feature, Stacey Larkins
*Love Takes Time (USA) – Feature, dir. Melvina
*Portia White: Think on Me (Canada) – Feature, Documentary, dir. Sylvia Hamilton
*Preying on the Hunter (USA) – Feature, dir. Andrea J. Smith
*The Meeting (Greenland) – Feature, Documentary, dir. Ruth Montgomery
*The Next Day (USA) – Feature, dir. Al Robbins
Black Orpheus (Brazil) – Feature, dir. Marcel Camus
Ebony Goddess: Queen of Ile Aiye (Brazil) – Feature, Documentary, dir. Carolina Moraes-Liu
Ganja & Hess (USA) - Feature, dir. Bill Gunn
Half of a Yellow Sun (Nigeria/U.K.) - Feature
In Our Heads About Our Hair (USA) – Feature, Documentary
In Search of Consonance (USA) – Feature, dir. Stacey Larkins
Karmen Gei (Senegal) – Feature, Musical, dir. Joseph Gai Ramaka
Memoirs of a Black Latina (USA) – Feature, Experimental, dir. Crystal S. Roman
New York 45 (USA) – Feature, Documentary, Experimental, dir. Jacques Zanetti
Nobody Knows My Name (USA) – Feature, Documentary, dir. Rachel Raimist
Promised Land (South Africa) – Feature, Documentary, dir. Yoruba Richen
Rize (USA) – Documentary
Say My Name (USA) – Feature, Documentary
Skin Quilt Project (USA) – Feature, Documentary
Soliloquy (USA/France) – Feature
Stomping on the Devil’s Head (Dominican Republic/USA) – Feature, Documentary
The Wiz (USA) – Feature, Musical
הערות שוליים

↑  Black Laurel Films
שניים רכבו יחדיו

| --- | --- |
כרזת הסרט
כרזת הסרט
 מבוסס על:  רומן של וויל קוק
 בימוי:  ג'ון פורד 
 הופק בידי:  סטן שפטנר
 תסריט:  פרנק ס. נוג'נט 
 עריכה:  ג'ק מארי
 שחקנים ראשיים:  ג'יימס סטיוארט ריצ'רד וידמרק שירלי ג'ונס לינדה קריסטל
 מוזיקה:  ג'ורג' דונינג 
 צילום:  צ'ארלס לוטון 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  28 ביוני 1961
 משך הקרנה:  109 דק' 
 שפת הסרט:  אנגלית 
 סוגה:  מערבון, סרט חבר'ה 
 דף הסרט ב־IMDb
 
שניים רכבו יחדיו (באנגלית: Two Rode Together) הוא מערבון אמריקאי משנת 1961 בבימויו של ג'ון פורד, עם ג'יימס סטיוארט, ריצ'רד וידמרק, שירלי ג'ונס ולינדה קריסטל בתפקידים הראשיים.
התסריט מבוסס על הרומן "שבויי הקומנצ'י" מאת וויל קוק (אנ') משנת 1959.
תקציר העלילה

גאתרי מקבי (ג'יימס סטיוארט) הוא מרשל של העיירה טסקוסה בטקסס. הוא מתגורר במלון/מסבאה של בל ארגון (אנל הייס) שמשלמה לו 10% מרווחיה. יום אחד מגיעה אליו מחלקת חיילי צבא ארצות הברית בפיקודו של חברו משכבר ג'ים גארי (ריצ'רד וידמרק) שמבקש ממנו להצטרף אליו לבסיס הצבא בפורט גרנט.
מקבי מסכים ומגיע לפגישה עם המפקד מייגור פרייזר (ג'ון מקינטייר) שמטיל עליו את המשימה להגיע עם גארי לשבט הקומנצ'י כדי לנהל משא ומתן על שחרור שבויים שנחטפו לפני שנים. מקבי מכיר את אנשי השבט ויודע את שפתם ולכן נבחר. לאחר היסוסים וויכוחים מסכים מקבי. הוא וגארי נפגשים עם משפחות החטופים וקארי מתאהב במרטי פרסל (שירלי ג'ונס) שאחיה סטיב נחטף לפני תשע שנים. מה שנשאר לה ממנו היא קופסת נגינה אותה אהב לשמוע. מקבי מזהיר אותה כי כנראה אחיה שכח את האנגלית ומתנהג כקומנצ'י אך היא לא נרתעת. מקבי וגארי רוכבים לעבר שבט הקומנצ'י.
הם מתקבלים בחשדנות על ידי ראש השבט קוואנה פרקר (אנ') (הנרי ברנדון) שמסכים לשחרר שני חטופים תמורת שני רובים. החטופים הם אלנה דה מדריאגה (לינדה קריסטל) מקסיקנית חטופה שנעשתה לאשתו של "עגל האבן" (וודי סטרוד), קומנצ'י יריב של קוואנה פרקר וכן "הזאב הרץ" שהוא בחור צעיר שנחטף בילדותו.
הם דוהרים בחזרה לפורט גרנט ובדרך מתקיף אותם "עגל האבן" ומקבי הורג אותו. הם מגיעים לפורט גרנט אך אף מתיישב לא מזהה את "הזאב הרץ". אחת המתיישבות מוכנה לאמץ אותו ומתירה אותו מהחבלים אך הוא אחוז פחד דוקר והורג אותה. התושבים מחליטים לבצע בו לינץ' אך בדרך הוא מזהה את התיבה המנגנת ומרטי בטוחה שזה אחיה סטיב אך היא אינה יכולה להצילו והוא נתלה בידי ההמון.
קארי מציע נישואין למרטי והיא מסכימה. אנשי המקום הגזענים מתייחסים בזלזול לאלנה המקסיקנית. הוא מביא אותה לטקוסטה ואז מתברר לו שאינו כבר מרשל וכי בל ארגנה בהיעדרו בחירות בהם נבחר סגנו. בל מעליבה את אלנה והיא מחליטה לעזוב לקליפורניה וברגע האחרון מצטרף אליה מקבי.
צוות השחקנים

| שם השחקן/ית | שם הדמות | הערות |
| --- | --- | --- |
| ג'יימס סטיוארט | גאתרי מקבי | מרשל |
| ריצ'רד וידמרק | ג'ים קארי | לוטננט ראשון |
| שירלי ג'ונס | מרטי פרסל |  |
| לינדה קריסטל | אלנה דה לה מדריאגה | שבוייה |
| הנרי ברנדון | קוואנה פרקר | ראש שבט קומנצ'י |
| ג'ון מקינטייר | מייג'ור פרייזר | יחצ"ן בחירות |
| וודי סטרוד | סטון קאף | קומנצ'י |
| דייוויד קנט | זאב בורח | סטיב פרסל (שבוי) |
| אנל הייס | בל ארגון | בעלת בית מלון |
| אנדי דווין | סרג'נט פוסי | חייל |
הגזע המוחרם

| --- | --- |
כרזת הסרט
כרזת הסרט
 מבוסס על:  רומן של אלן לה מיי
 בימוי:  ג'ון יוסטון
 הופק בידי:  ג'יימס היל
 תסריט:  בן מאדו, דייוויד וולף
 עריכה:  ראסל לויד
 שחקנים ראשיים:  אודרי הפבורן ברט לנקסטר
 מוזיקה:  דימיטרי טיומקין
 צילום:  פרנץ פלנר
 מדינה:  ארצות הברית ארצות הברית
 חברת הפקה:  Hecht-Hill-Lancaster Productions 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  6 באפריל 1960
 משך הקרנה:  125 דקות
 שפת הסרט:  אנגלית
 סוגה:  סרט רומנטי, מערבון, סרט דרמה, סרט מבוסס יצירה ספרותית 
 מקום התרחשות:  טקסס 
 תקציב:  5,000,000 דולר
 הכנסות:  3,200,000 דולר
 דף הסרט ב־IMDb
 
הגזע המוחרם (באנגלית: The Unforgiven) הוא מערבון אמריקאי משנת 1960 בבימויו של ג'ון יוסטון, עם אודרי הפבורן וברט לנקסטר בתפקידים הראשיים.
התסריט מבוסס על הרומן The Unforgiven (הבלתי נסלח) של אלן לה מיי (1957) שכתב גם את הרומן "המחפשים" שעובד לסרט "המחפשים" בכיכובו של ג'ון ויין.
זה המערבון היחיד של אודרי הפבורן והוא מיוחד משאר המערבונים בכך שהוא דן בנושא הגזענות כלפי אינדיאנים.
הפבורן נחבלה בזמן צילומי הסרט, כשנפלה מסוס לבן דוהר ונזקקה לאשפוז. היא הייתה אז בהיריון שהסתיים בהפלה טבעית.
תקציר העלילה

למשפחת זכארי יש חוות סוסים ובקר גדולה בגבול טקסס. אבי המשפחה ויל, נהרג על ידי שבט הקיווה (אנ') והשאיר את אשתו מתילדה (ליליאן גיש) ובניו בן (ברט לנקסטר), קש (אודי מרפי) ואנדי (דאג מקלור). אתם גרה רייצ'ל (אודרי הפבורן) אותה הביא ויל כתינוקת לאחר שהשתתף בפעולת נקם נגד שבט קיווה. רייצ'ל היא למעשה בת תערובת אינדיאנית. זאת יודעים רק ויל ומתילדה שהחליטה לאמץ אותה לאחר שבתה הביולוגית מתה.
בן הוא מנהל החווה ויש לו קשר עסקי טוב עם משפחת רולינס, האב זאב (צ'ארלס ביקפורד) בנו צ'רלי (אלברט סלמי) שחושק ברייצ'ל ובתו ג'ורג'יה (קיפ המילטון) שחושקת בקש.
בשטח מסתובב איש מוזר, קטוע יד ושתום עין בשם אייב קלסי (ג'וזף ויסמן) שמפיץ שמועה שרייצ'ל למעשה שייכת לשבט הקיווה. כאשר צ'רלי נהרג על ידי אינדיאנים משבט הקיווה מתחילה שנאה גזעית נגד רייצ'ל. קלסי נתפס בגניבה ולפני תלייתו הוא מגלה כי רייצ'ל נמצאה בשבט הקיווה כתינוקת לאחר שהוריה נהרגו בפעולת נקם. גם בנו נלקח על ידי השבט שבקשו להחליפו ברייצ'ל אך ויל זכארי סירב בהשפעת מתילדה ובנו נרצח.
כעת לוחצים האינדיאנים ובראשם "ציפור אבודה" (קרלוס ריבס) להחזיר להם את רייצ'ל. בן מסרב והאינדיאנים מתחילים בסדרת התקפות. קש מתנגד לדעתו של בן ועוזב אותם לאהובתו ג'ורג'יה רולינס.
מתילדה, בן, רייצ'ל ואנדי מבצרים את הבית ומתכוננים להתקפה המכרעת. רייצ'ל מחליטה למנוע שפיכות דמים ולצאת אל אנשי שבטה, אבל בן עוצר בעדה, מגלה לה את אהבתו וטוען כי מקומה אצל משפחתו.
האינדיאנים מתקיפים בכל כוחם ומתחילים להבעיר את הבית. מתילדה נהרגת ונראה שגורלם נחרץ. ברגע האחרון שומע קש את היריות וממהר לעזרת משפחתו הוא מפיל חללים באינדיאנים. "ציפור אבודה" נכנס לבית אך רייצ'ל יורה בו למוות.
צוות השחקנים

| שם השחקן/ית | שם הדמות | הערות |
| --- | --- | --- |
| אודרי הפבורן | רייצ'ל זאכרי |  |
| ברט לנקסטר | בן זאכרי |  |
| אודי מרפי | קש זאכרי |  |
| ג'ון סקסון | ג'וני פורטוגל | בוקר |
| צ'ארלס ביקפורד | זאב רולינס |  |
| ליליאן גיש | מתילדה זאכרי |  |
| ג'וזף וייסמן | אייב קלסי |  |
| קיפ המילטון | ג'ורג'יה רולינס |  |
| אלברט סלמי | צ'רלי רולינס |  |
| קרלוס ריבס | ציפור אבודה | מנהיג אינדאיני |
| דאג מקלור | אנדי זאכרי |  |
הערפל (סרט)

| --- | --- |

 מבוסס על:  הערפל מאת סטיבן קינג
 בימוי:  פרנק דרבונט 
 הופק בידי:  פרנק דרבונט 
 תסריט:  פרנק דרבונט
 שחקנים ראשיים:  תומאס ג'יין דייוויד ג'נסן ויליאם סדלר סם ויטוור נתן גמבל Julio Cedillo Cherami Leigh לואיס הרטום חואן גבריאל פרג'ה ג'קסון הרסט מליסה מקברייד פרנסס סטרנהגן אנדרה בראוור לורי הולדן מרשה גיי הארדן ג'פרי דמון טובי ג'ונס באק טיילור אלכסה דוולוס כריס אוון Ron Clinton Smith 
 מוזיקה:  מרק אישם 
 צילום:  רון שמידט 
 מדינה:  ארצות הברית 
 חברת הפקה:  דיימנשן פילמס 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  ארצות הברית21 בנובמבר 2007
 משך הקרנה:  126 דק' 
 שפת הסרט:  אנגלית 
 סוגה:  סרט אימה, סרט דרמה, סרטי מפלצות, סרט מדע בדיוני, סרט המבוסס על יצירה ספרותית 
 מקום התרחשות:  מיין 
 תקציב:  18 מיליון דולר
 הכנסות:  $57,293,715
 הכנסות באתר מוג'ו:   mist
 דף הסרט ב־IMDb
 
הערפל (באנגלית: The Mist) הוא סרט אימה אמריקאי משנת 2007, המבוסס על נובלה בעלת אותו שם (אנ') מאת סטיבן קינג. תסריטאי ובמאי הסרט הוא פרנק דרבונט, אשר הפיק סרטים אחרים המבוססים על עבודתו של קינג: חומות של תקווה וגרין מייל. דרבונט התעניין בעיבוד הערפל לסרט מאז שנות ה-80. צוות השחקנים בסרט כולל את תומאס ג'יין, מרשה גיי הארדן, טובי ג'ונס, ואת שחקני המתים המהלכים: לורי הולדן, ג'פרי דמון, חואן גבריאל פרג'ה ומליסה מקברייד.
הצילומים החלו בפברואר 2007 בשריבפורט, לואיזיאנה. הסרט הופץ בארצות הברית וקנדה ב-21 בנובמבר 2007 וקיבל ביקורות חיוביות בעיקר.
הבמאי שינה את הסיום של הסרט כך שיהיה קודר יותר מאשר הסיום בנובלה, שינוי אשר היה מקובל על קינג. דרבונט ביקש גם לעצב את היצורים באופן שונה וייחודי מהיצורים בסרטיו הקודמים.
הרעיון המרכזי בסרטי מפלצות הוא בחינת ההתנהגות של אנשים רגילים, תחת נסיבות בלתי רגילות. העלילה עוסקת בחברי קהילה קטנה בעיירה בריג'טון, מיין, אשר סובלים מהפסקת חשמל לאחר שסופת רעמים קשה פקדה את האזור בלילה והם נפגשים במרכול המקומי על מנת להצטייד במצרכים. בעוד הם נאבקים לשרוד ערפל לא טבעי שעוטף את עיר ומכיל בתוכו מפלצות, המתחים עולים בין השורדים.
עלילה

דייוויד דרייטון (תומאס ג'יין), מעצב גרפי, ואשתו סטפני (קלי קולינס לינץ) בודקים את הנזק שנגרם לביתם לאחר סופת רעמים עוצמתית. הם מגלים כי עץ גדול נפל על הבית וכי העץ של השכן ברנט נורטון (אנדרה ברואר) הרס את בית הסירות שלהם. דייוויד וסטפני מבחינים בערפל מוזר המרחף מעל האגם ונע לכיוון ביתם.
דייוויד נוסע למרכול על מנת לקנות אספקה, ביחד עם בנו בן ה-8 בילי (נתן גמבל) ושכנו נורטון. בדרך הם רואים שיירה של כלי רכב צבאיים. לפתע אזעקת הטורנדו של העיר מופעלת ובסיומה, הם רואים אדם מבוהל עם אף מדמם, רץ לתוך המרכול ומזהיר את האנשים ממשהו מסוכן שמסתתר בערפל המתקרב. אדם אשר מתעלם מאזהרותיו רץ למכוניתו ומותקף בדרכו אליה. הערפל עוטף את החנות, ולא מאפשר לראות את המתרחש בחוץ, ומורגש רעד אלים כמו רעידת אדמה.
גברת קרמודי (מרשה גיי הארדן), מאמינה פנאטית, מאמינה כי זהו תחילתו של הארמגדון. אישה מבוהלת (מליסה מקברייד) עוזבת את החנות כדי לחזור לילדיה שאותם השאירה לבד בבית. דייוויד והאחרים בודקים את הגנרטור ברציף הטעינה ומגלים כי צינור המפלט שלו סתום. עובד החנות (כריס אוון) מתנדב לצאת החוצה ולטפל בצינור המפלט, אך כאשר הוא יוצא החוץ, הוא נתפס ונלקח על ידי מפלצת בלתי מזוהה, על אף מאמציהם של דייוויד ומנהל החנות אולי (טובי ג'ונס) להציל אותו.
לאחר שדייוויד מספר לכולם מה שקרה, נורטון בטוח שדייוויד מנסה למתוח אותו כנקמה על התביעה שהוא הגיש נגש דייוויד בשנה שעברה. נורטון ואחרים יוצאים החוצה ומותקפים על ידי יצור לא מזוהה, כאשר הנותרים בחנות מניחים כי הם נהרגו הם מתחילים לבצר את חלונות החנות. בהמשך הלילה יצורים מעופפים ענקיים נצמדים לחלונות ולבסוף מצליחים לשבור אותן וכך נכנסים לחלונות, כתוצאה מכך שני אנשים נהרגים ואחד נפצע קשה. אחד היצורים נוחת על גברת קרמודי אך הוא עוזב אותה כשהיא מתחילה להתפלל. בעקבות כך היא מתחילה להטיף לסובבים אותה וסוחפת אחריה מאמינים מקרב השורדים.
ניסיון להגיע לבית המרקחת הקרוב על מנת להצטייד בציוד רפואי נכשל, ו-2 אנשים נהרגים על ידי עכבישי ענק. באותו זמן גברת קרמודי מצליחה לגרום כמעט לכולם להיות בצד שלה. 2 חיילים מתאבדים, והשלישי, טוראי ג'סאפ (סם ויטוור) מספר כי יש שמועות בסיס הצבאי המקומי על פרויקט ארוהד (Arrowhead), ניסיונות של הממשל לבחון יקומים מקבילים, וכי ייתכן שהמדענים המבצעים את הניסוי פתחו בטעות דלת ליקום המכיל את היצורים שפלשו לעיר. גברת קרמודי משכנעת את מאמיניה כי ג'סאפ אחראי למצב והוא נדקר שוב ושוב עד שהיא מורה להם לתת אותו כמאכל ליצורים. הוא נזרק החוצה ונלקח על ידי יצור דמוי גמל שלמה ענק.
דייוויד וניצולים נוספים אוספים אספקה בחשאי במטרה לברוח. גברת קרמודי מגלה אותם ומשמידה את האספקה שלהם. היא מנסה להקריב את דייוויד והקבוצה שלו אך אולי יורה והורג אותה בעזרת אקדחה של אמנדה דומפריס (לורי הולדן). מאמיניה המבוהלים מאפשרים לקבוצה של דייוויד לעזוב. אולי ו-2 נוספים נהרגים על ידי היצורים. דייוויד, בילי, דן, אמנדה ואיירין (פרנסס סטרנהגן), מצליחים להגיע למכונית.
תוך כדי נהיגה בערפל, דייוויד מוצא את הבית שלו הרוס ואשתו מתה. הקבוצה נוסעת לדרום ובדרך רואים הרס. כאשר נגמר להם הדלק, הקבוצה מחליטה כי אין טעם להמשיך. באקדח של אמנדה נשארו 4 כדורים בעוד הם 5 אנשים. דייוויד יורה בהם במטרה למנוע מהם מוות נוראי. במטרה למות בעצמו דייוויד יוצא מהמכונית. בשלב הזה הערפל מתפוגג וחושף כי צבא ארצות הברית הרג את היצורים והשתלט על המצב. דייוויד מבין כי הם היו רגעים ספורים מהצלה וכי הם התרחקו מהעזרה כל אותו הזמן, הוא נופל על ברכיו בצעקות בעוד שני חיילים מסתכלים עליו בבלבול.
צוות השחקנים הראשי

תומאס ג'יין – דייוויד דרייטון, מעצב גרפי שנלכד במרכול עם בנו בילי.
מרשה גיי הארדן – גברת קורמודי, מאמינה פנאטית.
לורי הולדן – אמנדה דומפריס – מורה נשואה שבעלה מחוץ לעיר.
ג'פרי דמון – דן מילר, אזרח רגיל שרואה ראשון את הסכנות בערפל.
אנדרה ברואר – ברנט נורטון, שכנו של דייוויד שהגיש נגדו תביעה והפסיד.
סם ויטוור – טוראי וויין ג'סאפ, חייל הלכוד במרכול.
טובי ג'ונס – אולי וויקס, עוזר מנהל המרכול.
ויליאם סאדלר – ג'ים גרונדין – מכונאי.
פרנסס סטרנהגן – איירין רפלר, מורה בכיתה ג' שעל אף היותה קשישה היא קשוחה ומחושבת.
נתן גמבל – בילי דרייטון – בנו בן ה–8 של דייוויד.
אלכסה דבאלוס – סאלי, קופאית במרכול והשמרטפית של בילי.
כריס אוון – נורמן, נער השקיות של המרכול.
מליסה מקברייד – אישה שילדיה ממתינים בבית.
הפקה > פיתוח

הבמאי פרנק דרבונט קרא את הנובלה של סטיבן קינג, והביע התעניינות בביצוע עיבוד קולנועי לספר. באוקטובר 1994 לאחר שהשלים את הסרט חומות של תקווה (המבוסס על סיפור אחר של קינג), הוא חזר על רצונו לבצע עיבוד להערפל. בדצמבר 2004 הוא הצהיר כי החל לכתוב את התסריט לסרט, ועד אוקטובר 2006, הפרויקט שהחל בסרטי פרמאונט עבר ל-Dimension Films.
הפקה > צילומים

הצילומים החלו בפברואר 2007 בשריבפורט. דרבונט רצה לצלם את הסרט בסגנון "יותר זורם, וסוג של תיעודי", לצורך כך הוא יצר קשר עם צוות הצילום של המגן על מנת להשתמש בסגנון הצילום שלהם.
דרבונט שיתף פעולה עם מעצב ההפקה במטרה ליצור ערבוב של תקופות ועל מנת להימנע מהצגת תקופה מסוימת. טלפונים סלולרים נמצאו בידי הדמויות השונות, אך השוטרים הצבאיים בסרט לא לבשו מדים מודרניים. בעוד השוטרים הצבאיים נהגו בג'יפ ישן במקום ב-HMMWV, רכבים אחרים בסרט נראו מודרניים יותר. מעל מאה ניצבים משריבפורט השתתפו בסרט.
הפצה

הערפל הוקרן בפסטיבל הסרטים ShowEast ב-18 באוקטובר 2007, במעמד ההקרנה קיבל הבמאי פרנק דרבונט את פרס קודאק עבור עבודתיו המוקדמות: חומות של תקווה וגרין מייל.
הפצה > ביקורות

הסרט קיבל ביקורות חיוביות מהמבקרים. ב-Rotten Tomatoes קיבל הסרט ציון 73% בהתבסס על 140 ביקורות. באתר Metacritic הסרט קיבל ציון 58 מתוך 100 בהתבסס על 29 ביקורות.
הפצה > הכנסות

הסרט הופץ בארצות הברית וקנדה ב-21 בנובמבר 2007. בשבוע הראשון הכניס הסרט כ-9 מיליון דולרים במדינות הנ"ל. ונכון ל-9 באוגוסט 2009 הכניס כ-58 מיליון דולרים ברחבי העולם.
הפצה > מדיה ביתית

הסרט הופץ בגרסאות DVD ו-Blu-ray ב-25 במרץ 2008.
סדרת טלוויזיה

בנובמבר 2013 חשף בוב ויינשטיין כי פרנק דרבונט והוא יצרו סדרת טלוויזיה בת 10 פרקים המבוססת על הסרט. בפברואר 2016 רכשה רשת ספייק את הפיילוט של הסדרה. באפריל 2016 ספייק רכשה את כל הסדרה. הבמאי זוכה האמי, אדם ברנשטיין, ביים את הפיילוט. שהוקרן בבכורה עולמית ב-22 ביוני 2017.
הערות שוליים

↑  Cieply, Michael (2013-11-25). "The Weinstein Company, Seeking Hits, Shifts to TV (Published 2013)". The New York Times (באנגלית אמריקאית). ISSN 0362-4331. נבדק ב-2021-02-03.
↑  Patrick Hipes, Patrick Hipes, ‘The Mist’ TV Series Emerges From Dimension & Scribe Christian Torpe, Deadline, ‏2015-09-16 (באנגלית אמריקאית)
↑  Stephen King's 'The Mist' TV Series Gets Pilot Order at Spike, Collider, ‏2016-02-25 (באנגלית אמריקאית)
↑  Nellie Andreeva, Nellie Andreeva, ‘The Mist’ Stephen King TV Adaptation Gets Series Order At Spike, Deadline, ‏2016-04-14 (באנגלית אמריקאית)
↑  Denise Petski, Denise Petski, Adam Bernstein To Direct ‘The Mist’ On Spike, Deadline, ‏2016-05-05 (באנגלית אמריקאית)
כשגבר אוהב אשה

| --- | --- |

 בימוי:  לואיס מנדוקי
 הופק בידי:  גריפין דאן
 תסריט:  טד טלי
 שחקנים ראשיים:  סוזן סרנדון ג'יימס ספיידר
 מוזיקה:  ג'ורג' פנטון
 צילום:  לאיוש קולטאי
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  19 באוקטובר 1990
 משך הקרנה:  103 דקות
 שפת הסרט:  אנגלית
 סוגה:  סרט רומנטי, סרט ארוטי, סרט דרמה, סרט המבוסס על יצירה ספרותית 
 מקום התרחשות:  סנט לואיס 
 הכנסות:  17,487,531 דולר
 הכנסות באתר מוג'ו:   whitepalace
 דף הסרט ב־IMDb
 
כשגבר אוהב אשה (באנגלית: White Palace) הוא סרט קולנוע אמריקאי רומנטי 1990 מסוג דרמה אירוטית, בבימויו של לואיס מנדוקי. הסרט מבוסס על ספרו הראשון של הסופר האמריקאי גלן סאוון משנת 1987.
הסרט עוסק במערכת היחסים החריגה בין אלמן יהודי צעיר מן המעמד הבינוני לאשה מן המעמד הנמוך בגיל העמידה. הסרט ברובו מתרחש בעיר סנט לואיס שבמיזורי.
NixOS

| --- | --- |

 מפתח:  קהילת Nix
 משפחה:  לינוקס (דמוית יוניקס)
 מודל קוד:  קוד פתוח
 מחזור חיים:  2003–הווה (כ־22 שנים) 
 גרסה אחרונה:  24.05 ב־31 במאי 2024
 סוג גרעין:  מונוליתי (ליבת לינוקס)
 סוג רישיון:  רישיון MIT   הרישיון הציבורי הכללי של גנו גרסה 2 (עבור הליבה)
 מצב עבודה:  פעיל
 מנהל חבילות:  Nix (אנ')
 מבוססת על:  Nix 
 פלטפורמות:  x86-64, i686, A64 
 אתר אינטרנט:  https://nixos.org/ 
 
NixOS בשמה הרשמי, או Nix, היא הפצת לינוקס קהילתית, עצמאית המתבססת על מודל הפצה מתגלגל/יציב והצהרות קונפיגורציה דקלרטיביות, דבר המאפשר שחזור נוח ומיידי.
מנהל החבילות

NixOS היא הפצה שנוצרה ומתבססת כולה על מנהל החבילות Nix. מנהל החבילות ניתן להתקנה על כל מערכת לינוקס, לצד מנהל החבילות הבסיסי שמגיע עם המערכת (apt בדביאן, dnf בפדורה, pacman בארץ' וכו), ב־NixOS מנהל החבילות הבסיסי הוא nix.
היסטוריית הוצאות

| שם | תאריך |
| --- | --- |
NixOS 13.10 "Aardvark": אוקטובר 2013
NixOS 14.04 "Baboon": אפריל 2014
NixOS 14.12 "Caterpillar": דצמבר 2014
NixOS 15.09 "Dingo": ספטמבר 2015
NixOS 16.03 "Emu": מרץ 2016
NixOS 16.09 "Flounder": ספטמבר 2016
NixOS 17.03 "Gorilla": מרץ 2017
NixOS 17.09 "Hummingbird": ספטמבר 2017
NixOS 18.03 "Impala": מרץ 2018
NixOS 18.09 "Jellyfish": ספטמבר 2018
NixOS 19.03 "Koi": מרץ 2019
NixOS 19.09 "Loris": ספטמבר 2019
NixOS 20.03 "Markhor": מרץ 2020
NixOS 20.09 "Nightingale": ספטמבר 2020
NixOS 21.05 "Okapi": מאי 2021
NixOS 21.11 "Porcupine": נובמבר 2021
NixOS 22.05 "Quokka": מאי 2022
NixOS 22.11 "Raccoon": נובמבר 2022
NixOS 23.05 "Stoat": מאי 2023
NixOS 23.11 "Tapir": נובמבר 2023
NixOS 24.05 "Uakari": מאי 2024
מודל ההצהרות

לכל מערכת nixos יש קובץ קונפיגורציה; לרוב, אם לא תמיד, הוא ייקרא configuration.nix ותכולתו המינימלית תראה כך:
{
 boot.loader.grub.device = "/dev/sda";
 fileSystems."/".device = "/dev/sda1";
 services.sshd.enable = true;
}
לאחר שינוי קובץ הקונפיגורציה, למשל, אם ירצה המשתמש להתקין חבילות, להוסיף משתמשים, לשנות את המעטפת וכיוצא בזה, יריץ את הפקודה nixos-rebuild switch עם הרשאות sudo.

לאחר כל שינוי גרסה, במידה והוא לא כרצון המשתמש או שמא הוא משובש, ניתן לחזור לגרסה הקודמת בעזרת
nixos-rebuild switch --rollback
שימוש בקובץ ה־configuration.nix גורם לזגזוג בין מכונות להיות פשוט מאוד, שכן הוא מכיל את כל בחירות המשתמש, יש רק להעתיקו ולבנות מחדש את המערכת.
חמש ילדות יפות

| --- | --- |

 מבוסס על:  The Virgin Suicides 
 בימוי:  סופיה קופולה
 הופק בידי:  פרנסיס פורד קופולה  ג'ולי קוסטנזו  דן הלסטד  כריס הנלי
 תסריט:  סופיה קופולה ג'פרי יוג'ניידס
 עריכה:  ג'יימס ליונס 
 שחקנים ראשיים:  ג'יימס וודס קתלין טרנר קירסטן דנסט ג'וש הארטנט איי. ג'יי. קוק
 מוזיקה:  אייר; ניקולה גודה וז'אן-בנואה דונקל
 צילום:  אדוארד לכמן 
 מדינה:  ארצות הברית 
 חברת הפקה:  Paramount Vantage, American Zoetrope 
 חברה מפיצה:  Paramount Vantage, נטפליקס 
 שיטת הפצה:  וידאו על פי דרישה 
 הקרנת בכורה:  ארצות הברית 12 במאי 2000  ישראל 16 בנובמבר 2000
 משך הקרנה:  97 דקות
 שפת הסרט:  אנגלית
 סוגה:  סרט נעורים, סרט דרמה, סיפור התבגרות, סרט המבוסס על יצירה ספרותית 
 מקום התרחשות:  מישיגן 
 תקציב:  6,000,000$
 הכנסות באתר מוג'ו:   virginesuicides
 אתר רשמי
 דף הסרט ב־IMDb
 
חמש ילדות יפות (באנגלית: The Virgin Suicides, בתרגום חופשי: "התאבדות הבתולות") הוא סרט דרמה אמריקאי משנת 1999 שנכתב ובוים על ידי הבמאית סופיה קופולה. בכיכובם של ג'יימס וודס, קתלין טרנר וקירסטן דנסט. הסרט מבוסס על הספר "התאבדויות הבתולין" של ג'פרי יוג'נידיס.
עלילה

הסיפור מתרחש בשנות ה-70 המוקדמות, בשכונת פאר בעיבורי דטרויט. ארבעה בנים, שכניהן של חמש הבנות, תרז (לסלי היימן), מרי (איי. ג'יי. קוק), בוני (צ'לסי סוויין), לקס (קירסטן דנסט) וססיליה (האנה ר. הול), תוהים על חייהן של חמש בנות משפחת ליסְבּוֹן. המשפחה מנהלת אורח חיים דתי שמרני, והבנות, יפות ובלתי מושגות, נשמרות בקפידה על ידי הוריהן האדוקים.
הסרט נפתח בניסיון התאבדות של האחות הקטנה, ססיליה, והאירועים בעקבותיו. במסיבה שנערכת כדי לשפר את מצב רוחה לאחר הניסיון הכושל, קופצת ססיליה מהחלון, והפעם הניסיון צולח. בעקבות התאבדותה משפחת ליסבון מתבודדת עוד יותר, וההתאבדות מגבירה את המסתוריות האופפת את הבנות הנותרות והמשפחה בכלל.
עם פתיחת שנת הלימודים החדשה, לקס, האחות החופשייה מכולן, מפתחת מערכת יחסים עם טריפ פונטין (ג'וש הארטנט). אביה של לקס מרשה לטריפ לקחת את לקס לנשף אחרי שטריפ מארגן בני זוג לבנות הנותרות, והם מתחייבים לבלות בקבוצה.
אחרי שלקס וטריפ מוכתרים כ"מלכי הנשף", לקס מאבדת את בתוליה לטריפ על מגרש הפוטבול, אך מיד לאחר המעשה היא נזנחת על ידיו.
לקס ואחיותיה נענשות על ידי הוריהן הזועמים אשר מרתקים אותן אל הבית ומרחיקים אותן מבית הספר למשך זמן רב. האחיות יוצרות קשר עם הבנים על ידי סימני אורות והשמעת מוזיקה בטלפון כדרך לביטוי רגשותיהן.
בעודן מרותקות, לקס מתחילה בסדרת פגישות למין מזדמן על גג הבית עם שותפים אקראיים בשעות לילה מאוחרות, בעוד הבנים צופים בה מעבר לרחוב.
לאחר חודש של ריתוק הבנות מסמנות לבנים לבוא לביתן בלילה, כנראה כדי לברוח. כשהבנים מגיעים לבית, לקס יושבת לבדה בחדר האורחים ומעשנת סיגריה. היא מורה לבנים לחכות לאחיותיה, ויוצאת להמתין במכונית.
הבנים משוטטים במרתף ומגלים גופה תלויה מן התקרה ונבהלים, הם עולים חזרה לבית ונתקלים בגופותיהן של שאר בנות ליסבון שהתאבדו כולן, וברור שהבנות תכננו זאת מראש.
תרז לקחה כדורי שינה, בוני תלתה את עצמה במרתף, מרי נעצה ראשה בתנור גז ולקס התאבדה על ידי פחמן חד-חמצני רעיל במכונית שבתוך המוסך.
שבורים מהתאבדותן של בנותיהם, ההורים מסתלקים בחשאי מן השכונה, וזמן קצר לאחר מכן נמכר הבית על כל תכולתו. נראה שהמבוגרים בשכונה מצליחים להשאיר את הפרשה מאחור ולשוב לחיי היום-יום, אך ארבעת הבנים אינם יכולים להניח למקרה ולתעלומה.